આનંદપ્રમોદથી ભરેલુ અને સુખદ જીવન સંતુલિત જીવન ગણાય, જીવનની પૂર્ણતાનો અનુભવ સહજ, સમૃધ્ધ અને આનંદમય જીવન પ્રાપ્ત થાય તો જ અમુલ્ય જીવન માની શકાય છે. પરંતુ શરીરની બીમારીઓ તેમાં અડચણ નાખીને અમુલ્ય જીવનને દુ:ખદ બનાવે છે, અધૂરામાં પૂરું આપણા નસીબ- ભાગ્ય દ્વારા આવતા અનેક સંકટો આપણા અથાગ પરિશ્રમ છતાંય જોઇએ તેવા પરિણામથી દુર રાખે છે. આથી જ સ્વસ્થ જીવન જ સફળ જીવન માટે અતિ મહત્વનું છે. જો વ્યક્તિ શારીરિક અને માનસિક સુખી હશે તો જીવનમાં આવતા અનેકવિધ અવરોધો હસતાંમોએ સ્વીકારીને આગળ ચાલતું જશે. આવી જ સત્ય કથા અહી પ્રસ્તુત છે, જેનાથી જીવન પ્રત્યેનો દૃષ્ટિકોણ તદ્દન બદલાઇ જાય અને વ્યકિત રચનાત્મક અને કુદરતી જીવન જીવતી થાય તેવો સચોટ અનુભવ એક વાચકે મોકલેલ છે જે “લાઈફ કેર” ના માધ્યમથી સૃષ્ટિના તમામ લોકો ખુશખુશાલ રહે તેવા આશયથી આપ સમક્ષ અહી પ્રસ્તુત કરીએ છીએ.